
"Nekem ez a kedvenc lemezem, bocsánatot kérek." - Autentikusságkoncepciók vizsgálata a táncházmozgalom vonós zenészeinek körében

Kutatásom tárgya az autentikussággal kapcsolatos diskurzus vizsgálata a táncházmozgalom vonós zenészeinek körében. A táncházmozgalom kontextusában az autentikusságot konstruktivista módon értelmezem, a fogalom funkcióin keresztül. Az autenticitás fogalmával kapcsolatosan három funkciót különítettem el: 1. Az „autentikus” és a „revival” elkülönítése, 2. Önmeghatározás, 3. Szelekció, hitelesítés. A táncházmozgalmat többszínterű terepként értelmezem, adataimat interjúk, résztvevő megfigyelések, a táncházmozgalom hivatalos és nem hivatalos fórumainak és oktatási segédanyagainak, továbbá népzenei felvételeinek elemzése során gyűjtöttem. Anyagaimat a turizmus, muzeológia, kulturális örökség irodalma segítségével helyeztem értelmezési keretbe.



